עסקים בעולם התעשייתי נתונים בתחרות מתמדת וכפופים לשינויים טכנולוגיים. על מנת לשרוד בשוק ולשגשג צריכים המנהלים להתאים את עצמם למציאות המשתנה. לדוגמה, כיום הרבה אנשים מעדיפים לערוך את הקניות באינטרנט מאשר להסתובב בקניונים. בעל חברה שאינו נערך בהתאם, למשל - על ידי פרסום העסק באינטרנט, עלול למצוא עצמו מחוץ לתחרות.
מכללת אורט סינגאלובסקי מאפשרת לכם ללמוד במסלול הנדסאי תעשייה וניהול, הכולל התמחות במערכות ייצור. סביבת הלימוד במכללה היא נעימה, חברית ואיכותית. הקורסים נערכים בכיתות מתקדמות המאובזרות בציוד חדיש, ומועברים על ידי צוות מרצים בעלי ניסיון עשיר. הסטודנטים רוכשים מגוון כלים ניהוליים, שיווקיים ותפעוליים וגישות תיאורטיות, והבוגרים יכולים להשתלב בהצלחה בעולם העסקים בענפי המשק השונים.
התכנית ללימודי ההנדסאי נקבעת על ידי המכון הממשלתי להכשרה טכנולוגית (מה"ט), בשיתוף עם אנשי מקצוע מובילים. היא מורכבת ממקצועות בסיס, כגון - מתמטיקה, כלכלה ומחשבים, ומהתמחות בתחומי השיווק, הייצור והתעשייה. במסגרת התכנית הסטודנטים מבצעים פרויקט גמר יישומי, בהנחיית מרצי המסלול. הפרויקט משקף את ההבנה והידע שנרכשו במהלך הלימודים, והוא מהווה הכנה טובה לעבודה בעולם האמיתי.
ניתן ללמוד במסלול בוקר הנמשך שנתיים, או במסלול משולב של לימודי ערב וימי שישי, האורך שלוש שנים. התכנית כוללת הכשרה עיונית לצד התנסות מעשית. במסגרת הלימודים הסטודנטים יוצאים לסיורים מודרכים במפעלים ובארגונים שונים. הם לומדים לנתח התנהלות של מקום עסקי, ומבינים כיצד ניתן לשפר ולייעל תהליכי עבודה. כמו כן, הסטודנטים עובדים במעבדות תוכנה מתקדמות עם מחשבי PC, העומדים לרשותם במכללה.
המסלול מיועד לאנשים המבקשים למלא תפקידים מגוונים כמובילי פיתוח או ייצור, כמנהלי שיווק של מוצרים, כמנהלי צוותי עובדים בארגונים, ובתחומים כגון: פרסום והפצה, בקרת איכות, שיפור יעילות התפקוד במשק ועוד.
בכדי להתקבל ללימודי הנדסאי תעשייה וניהול במכללת אורט סינגאלובסקי נדרשת תעודת בגרות מלאה או חלקית. המינימום הנדרש הוא ציון חיובי במקצועות אנגלית ומתמטיקה ברמת 3 יחידות, ובמקצוע העברית ברמת 2 יחידות. מועמדים שעברו לימודי מכינה טכנולוגית להנדסאים, יכולים להתקבל באמצעות תעודת גמר המכינה. מועמדים בגילאי 35 ומעלה יכולים להתקבל על סמך 12 שנות לימוד, ללא צורך בתעודת בגרות.
לבוגרי המסלול מוענקת תעודת הנדסאי תעשייה וניהול מטעם מכללת אורט סינגאלובסקי והמכון להכשרה בטכנולוגיה ובמדע (מה"ט). הבוגרים רשאים להמשיך ללימודים במסלול מקוצר לתואר ראשון .B.A בלוגיסטיקה וכלכלה באוניברסיטת בר אילן, או להשתלב במסלול מקוצר לתואר ראשון במדעי החברה.
רוצה פרטים על הנדסאי תעשייה וניהול - מכללת אורט סינגאלובסקי?